CELEX: 62011TN0142
Language: lt
Date: 2011-03-14 00:00:00
Title: Byla T-142/11: 2011 m. kovo 14 d. pareikštas ieškinys byloje SIR prieš Tarybą

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/24
            
         2011 m. kovo 14 d. pareikštas ieškinys byloje SIR prieš Tarybą
   
   (Byla T-142/11)
   2011/C 130/47
   Proceso kalba: prancūzų
   
      Šalys
   
   
      Ieškovė: Société ivoirienne de raffinage (SIR) (Abidžanas, Dramblio Kaulo Krantas), atstovaujama advokato M. Ceccaldi
   
      Atsakovė: Europos Sąjungos Taryba
   
      Ieškovės reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. sausio 14 d. Tarybos sprendimą 2011/18/BUSP ir 2011 m. sausio 14 d. Tarybos reglamentą (ES) Nr. 25/2011, kuriuo nustatomos tam tikros ribojančios priemonės, taikytinos tam tikriems asmenims ir subjektams, būtent kiek tai susiję su įmone SIR,
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama savo ieškinį, ieškovė remiasi penkiais ieškinio pagrindais:
   
               1.
            
            
               Pirmasis ieškinio pagrindas susijęs su Jungtinių Tautų Chartijos bei ESS 3 straipsnio 5 ir 6 dalių, 21 straipsnio 1 dalies ir SESV 7 straipsnio pažeidimu, nes atsakovė viršijo savo įgaliojimus nustatydama ribojamąsias priemones, kadangi ieškovės pavadinimo nebuvo tarp asmenų, kuriems taikoma Jungtinių tautų Saugumo tarybos rezoliucija 1572 (2004).
            
         
               2.
            
            
               Antrasis ieškinio pagrindas susijęs su nesikišimo į valstybės vidaus reikalus principo pažeidimu, nes atsakovė pažeidė Dramblio Kaulo Kranto Respublikos Konstitucinės tarybos suverenų sprendimą, pagal kurį prezidentu išrinktas L. Gbagbo, o ne A. Ouattara.
            
         
               3.
            
            
               Trečiasis ieškinio pagrindas susijęs su skundžiamų teisės aktų, kurie nėra susiję su atsakovės kompetencija ir (arba) jos galiomis, turinio ir formos neteisėtumu.
            
         
               4.
            
            
               Ketvirtasis ieškinio pagrindas susijęs su teisės į gynybą pažeidimu, nes ieškovas negalėjo žinoti informacijos, kuria grindžiamos jam pritaikytos ribojamosios priemonės, ir todėl negalėjo realiai išsakyti savo nuomonės šiuo klausimu.
            
         
               5.
            
            
               Penktasis ieškinio pagrindas susijęs su proporcingumo principo pažeidimu, nes taikytų priemonių pasekmės tiek ieškovui, tiek Dramblio Kaulo Kranto gyventojams buvo neproporcingos, atsižvelgiant į siekiamą tikslą.